เอฟ-22 สหรัฐฯ สกัดเครื่องบินทิ้งระเบิดรัสเซียบินประชิดอะแลสกา2รอบใน2วัน
ภาพจาก NORAD,หน่วยบัญชาการการบินและอวกาศอเมริกาเหนือ เผยว่า ทอ.สหรัฐฯ ส่งเครื่องบินขับไล่  เอฟ-22 ขึ้นไปสกัด เครื่องบินทิ้งระเบิดรัสเซีย 2 ลำ ที่บินประชิดน่านฟ้าอะแลสกาถึง 2 รอบ ใน ช่วง 2 วันที่ผ่านมา,หน่วยบัญชาการการบินและอวกาศอเมริกาเหนือ หรือ North American Aerospace Defense Command : NORAD เผยในแถลงการณ์ว่า ในช่วง 21-22 พ.ค.2562 ที่ผ่านมา รัสเซียส่งเครื่องบินทิ้งระเบิดพิสัยไกลแบบ ตู-95 แบร์ (Tu-95) บินประชิดเข้ามาในเขตที่จะต้องแสดงตนในน่านฟ้าสหรัฐอเมริกาด้านอะแลสกา (Alaskan Air Defense Identification Zone) ถึง 2 รอบ,โดยมีเครื่องบินขับไล่ เอฟ-22 แรฟเตอร์ จำนวน 4 ลำที่บินเข้าสกัดกั้น เครื่องบินทิ้งระเบิด ตู-95 หลังบินเข้ามาประชิดน่านฟ้าเขตที่จะต้องแสดงตัวตน (ADIZ) ที่อยู่ห่างจากชายฝั่งอะแลสกาทางตะวันตกไป 200 ไมล์ โดยในครั้งแรกเมื่อวันที่ 21 พ.ค.62 เครื่องบิน ตู-95 ของรัสเซีย จำนวน 2 ลำได้เข้ามาในน่านฟ้าเขตควบคุม ทาง นอราด ได้ส่ง เอฟ-22 ขึ้นสกัดกั้นจนออกไปยังน่านฟ้าสากล หลังจากนั้น ตู-95 จำนวน 2 ลำได้กลับเข้ามาในน่านฟ้าสหรัฐฯ อีกครั้งพร้อมกับ เครื่องบินขับไล่ ซู-35 แฟลงเคอร์ จำนวน 2 ลำ ทำให้ กองทัพอากาศสหรัฐฯ ต้องส่ง เอฟ-22 ขึ้นเสริมกำลังอีก 2 ลำ และเครื่องบินแจ้งเตือนภัยล่วงหน้าแบบ อี-3 เซนทรี ตามเฝ้าระวัง,ต่อมาครั้งที่ 2 เมื่อวันที่ 22 พ.ค.ก็ได้มีการบินเข้าสกัดกั้นอีกเป็นรอบที่ 2 หลังจากมีตู-95 และเครื่องบินขับไล่รัสเซียมาประชิดเขตแสดงตัวตนในน่านฟ้าด้านอะแลสกาโดยมี เอฟ-22 จำนวน 4 ลำบินประกบไปจนกลับเข้าสู่น่านฟ้าสากล ทั้งนี้ นอราด ระบุว่า เครื่องบินรัสเซียทุกลำไม่ได้บินล้ำน่านฟ้าของสหรัฐฯ หรือแคนาดาแต่อย่างใด.
หน่วยบัญชาการการบินและอวกาศอเมริกาเหนือ เผยว่า ทอ.สหรัฐฯ ส่งเครื่องบินขับไล่  เอฟ-22 ขึ้นไปสกัด เครื่องบินทิ้งระเบิดรัสเซีย 2 ลำ ที่บินประชิดน่านฟ้าอะแลสกาถึง 2 รอบ ใน ช่วง 2 วันที่ผ่านมา
เอฟ-22,ตู-95 แบร์,สกัดกั้น,เครื่องบินทิ้งระเบิด,NORAD,เครื่องบินขับไล่,อะแลสกา,ข่าวทั่วไป